ખૂબ વેચાઇ રહી છે Tataની આ સસ્તી SUV કાર, જાણો તેની શું છે ખાસિયતો | Vyaapaar Samachar
ખૂબ વેચાઇ રહી છે Tataની આ સસ્તી SUV કાર, જાણો તેની શું છે ખાસિયતો
auto-news-india | August 02, 2018, 3:52 PM | updated August 02, 2018, 4:05 PM
નવી દિલ્હીઃ ભારતીય કાર માર્કેટમાં અનેક પ્રખ્યાત કંપનીઓ છે જેમની કારને લોકો ખૂબ પસંદ કરી રહ્યા છે. આ કાર કંપનીઓમાં એક નામ છે ટાટા. ટાટા કંપની ખૂબ જૂની અને જાણીતી કાર કંપની છે. નોઁધનીય છે કે ટાટાના સ્થાનિક વેચાણમાં 21 ટકાના વધારા જોવા મળ્યો છે. ટાટાની કંપનીઓ લોકો ખૂબ વ્યાપક પ્રમાણમાં ખરીદી રહ્યા છે. પરંતુ તેમાં ગ્રાહકોની સૌથી પસંદગી કાર રહી છે તે છે ટાટા નેક્સોન એએમટી. ટાટાની આ કારને ખરીદવામાં લોકો ખૂબ રૂચિ દાખવી રહ્યા છે. એવામાં આજે અમે તમને જણાવી આ કારમાં એવું તે શું છે જેને કારણે લોકો ખૂબ પસંદ કરી રહ્યા છે.
ટાટા નેક્સોન ડિઝલ વેરિએન્ટની વાત કરીએ તો 1.5 લિટર એન્જિન લાગ્યું છે જે 110 પીએસ પાવર અને 260 ન્યૂટન મીટર ટોર્ક જનરેટ કરે છે જ્યારે પેટ્રોલ મોડલમાં 1.2 લિટર એન્જિન લાગ્યું છે જે 110 પીએસ પાવર અને 170 ન્યૂટન મીટર ટોર્ક જનરેટ કરે છે ટાટા નેક્સોન એએમટીમાં છ સ્પીડ ગિયરબોક્સ મળે છે જે પેટ્રોલ અને ડિઝલ બંન્ને વેરિએન્ટમાં એક જેવા જ છે.
નોંધનીય છે કે આ કારમાં તમને બે સ્પીડ મોડ મળે છે જેમાં એક સિટી મોડ છે જે ટ્રાફિકવાળા વિસ્તારમાં કામ આવશે જ્યારે બીજો મોડ સ્પોર્ટ્સ મોડ છે જે લાંબા હાઇવે માટે બિલકુલ પરફેક્ટ છે. નોંધનીય છે કે આ કારમાં ક્રીપ ફંક્શન પણ આપવામાં આવ્યું છે. જેમાં ટ્રાફિકવાળા રસ્તામાં કાર એની રીતે જ આગળ વધતી રહે છે. તે સિવાય કારમાં 6.5 ઇંચ ટચસ્ક્રીન હરમન ઇન્ફોટેનમેન્ટ સિસ્ટમ, પ્રોડેક્ટર હેડલેમ્પસ ડીઆરએલ્સ, ટિલ્ટ અજસ્ટબલ સ્ટીયરિંગ, સ્ટીયરિંગ માઉન્ટેડ કંન્ટ્રોલ, પાવર વિન્ડોઝ,ફ્રંટ અને રિયર ફોગ લેમ્પ્સ અને 16 ઇંચ અલોય વ્હીલ્સ પણ આપવામાં આવ્યા છે.
નોંધનીય છે કે નેક્સોનની માઇલેજની વાત કરવામાં આવે તો આ કાર પેટ્રોલ એન્જિન 17 કિલોમીટર પ્રતિ લિટર અને ડિઝલ એન્જિન 25.1 કિલોમીટર પ્રતિ લિટરનું માઇલેજ આપવામાં સક્ષમ છે. જો આ કારની કિંમતની વાત કરવામાં આવે તો નેક્સોન એએમટીને 7 લાખ 18 હજારથી લઇને 8 લાખ 40 હજાર રૂપિયામાં ખરીદી શકો છો.